OpenLLM-France/wikimedia huggingface dataset:
# Nkonyes

Els nkonyes són els membres d'un grup ètnic guang que viuen al centre de la regió Volta a la vora oriental del llac Volta. La seva llengua materna és el nkonya. Hi ha entre 28.000 (2004) i 36.000 nkonyes. El seu codi ètnic és NAB59a i el seu ID és 13420.

## Situació geogràfica i pobles veïns

El territori nkonya està situat al nord d'Ahenkro, a l'est del llac Volta al centre de la regió Volta a Ghana. Viuen al districte de Jasikan.
Segons el mapa lingüístic de Ghana a l'oest del territori nkonya hi ha el llac Volta. Aquest limita amb el territori dels tuwulis i els àkans al nord; amb el territori dels siwus i dels sekpeles a l'est i amb el territoris dels ewes al sud. Pocs quilòmetres a l'est hi ha la frontera amb Togo.
Ntsumuru, Ntumada i Wurupong són els pobles principals dels nkonyes.

## Llengua

El nkonya és la llengua materna dels nkonyes que també parlen àkan i ewe.
Els nkonyes tenen actituds positives envers la seva llengua sobretot per raons d'identificació ètnica.

## Política

Hi ha dos líders que governen els nkonyes, un està situat al nord i l'altre al sud del seu territori. Aquesta divisió política s'ha convertit en una divisió social i lingüística.

## Religió

El 60% dels nkonyes són cristians i el 40% creuen en religions africanes tradicionals. Els catòlics representen la meitat dels nkonyes cristians, el 40% pertanyen a esglésies independents i el 10% són protestants. Segons el joshuaproject, el 15% dels nkonyes cristians pertanyen al moviment evangèlic.

## Referències

* 1 2 3 4 «Nkonya, a language of Ghana». ethnologue. [Consulta: 13 març 2015].
* 1 2 «Language: Nkonya». joshuaproject. [Consulta: 13 març 2015].
* ↑ «Nkonya in Ghana. Ethnologue». joshuaproject. [Consulta: 15 març 2015].
* 1 2 3 4 «Nkonya in Ghana» (en anglès). joshuaproject. [Consulta: 15 març 2015].
* ↑ «Mapa lingüístic de Ghana. Els nkonyes són el número 54». ethnologue. [Consulta: 15 març 2015].
* ↑ «Nkonya in Ghana. Religion». joshuaproject. [Consulta: 15 març 2015].
# Nkoroo

L'nkoroo és una llengua ijo que parlen els nkoroos al sud de Nigèria, a la LGA d'Opobo-Nkoro, a l'estat de Rivers.
L'nkoroo és una llengua de la família lingüística de les llengües ijo orientals. Concretament pertany al grup lingüístic de les llengües ido orientals del nord-est; les altres llengües d'aquest grup lingüístic són el kalabari, l'ibani i el kirike. El 1989 hi havia 4.550 parlants de nkoroo.
Gaudeix d'un ús vigorós (6a); tot i que no està estandarditzada, és parlada per persones de totes les edats i generacions.

## Població i religió

El 65% dels 7100 nkoroos són cristians; el 40% d'aquests són anglicans, el 40% pertanyen a esglésies cristianes independents i el 20% són catòlics. El 35% dels nkoroos restants creuen en religions tradicionals africanes.<re name=joshuaproject/>

## Referències

* ↑ ijaw orientals, nkoro al joshuaproject
* 1 2 nkoroo a l'ethnologue
* ↑ llengües ijo orientals del nord-est a l'ethnologue

## Enllaços externs

* (anglès)Akinbiyi Akinlabi, Bruce Connell i Ebitare Obikudo: The Tonal Structure of Nkoroo Nominal Constructions, Rutgers University, York University i Delta State University
# Noètica

En filosofia, el terme noètica es refereix a tot el que té a veure amb el pensament, especialment, l'objectiu i intel·ligible. S'usa, habitualment, en relació amb Aristòtil, la noètica seria la seva doctrina de la intel·ligència (de l'intel·lecte, de l'enteniment).
La paraula prové del verb grec noew (infinitiu, noein, el substantiu seria nous), que significa "veure discernint", d'on es deriva "pensar". Entre els filòsofs grecs, era freqüent utilitzar el verb amb un significat proper a "intuir", en el sentit de veure intel·ligible o veure pensant: allò objecte de noein és aprehès directament i infal·liblement tal com és.
# Anniston (Alabama)

Anniston és una ciutat del Comtat de Calhoun a l'estat d'Alabama (Estats Units d'Amèrica).

## Demografia

Segons el cens del 2007 tenia 23.689 habitants. Segons el cens del 2000, Anniston tenia 24.276 habitants, 10.447 habitatges, i 6.414 famílies. La densitat de població era de 206,3 habitants/km².
Dels 10.447 habitatges en un 24,3% hi vivien nens de menys de 18 anys, en un 38% hi vivien parelles casades, en un 20% dones solteres, i en un 38,6% no eren unitats familiars. En el 34,8% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,91.
Per edats la població es repartia de la següent manera: un 23,6% tenia menys de 18 anys, un 8,7% entre 18 i 24, un 25,7% entre 25 i 44, un 23,3% de 45 a 60 i un 18,7% 65 anys o més.
L'edat mediana era de 39 anys. Per cada 100 dones hi havia 83,9 homes. Per cada 100 dones de 18 o més anys hi havia 78,5 homes.
La renda mediana per habitatge era de 27.385 $ i la renda mediana per família de 36.067 $. Els homes tenien una renda mediana de 31.429 $ mentre que les dones 21.614 $. La renda per capita de la població era de 18.769 $. Aproximadament el 20,1% de les famílies i el 22,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Akysis ephippifer

''''' és una espècie de peix de la família dels akísids i de l'ordre dels siluriformes.

## Morfologia

* Els mascles poden assolir els 2,9 cm de llargària total.
* Nombre de vèrtebres: 33.

## Distribució geogràfica

Es troba a Àsia: conca del riu Mekong.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313. ISBN 0-86622-131-X.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ng, H.H. i M. Kottelat 1998. The catfish genus Akysis Bleeker (Teleostei: Akysidae) in Indochina, with descriptions of six new species. J. Nat. Hist. 32:1057-1097.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# L'home amb raigs X als ulls

L'home amb raigs X als ulls (títol original en anglès: X: The Man with the X-Ray Eyes) és una pel·lícula de ciència-ficció estatunidenca de Roger Corman, estrenada el 1963. Ha estat doblada al català.

## Argument

El Dr. Xavier ha posat a punt un líquid revolucionari que permet estendre la visió més enllà de l'espectre visible. Decideix provar-lo en ell mateix i obté resultats prometedors, convertint-se en capaç de llegir a través d'un full de paper o de veure els òrgans d'una pacient. Continuant les proves, s'adona que la seva visió es fa cada vegada més aguda però – a la vegada - cada vegada menys suportable...

## Repartiment

* Ray Milland: Dr. James Xavier
* Diana Van der Vlis: Dra. Diane Fairfax
* Harold J. Stone: Dr. Sam Brant
* John Hoyt: Dr. Willard Benson
* Don Rickles: Crane
* Morris Ankrum: M. Bowhead
* John Dierkes: predicador
* Kathryn Hart: Sra. Mart
* Vicki Lee: jove pacient
* Barboura Morris: infermera de la jove pacient
* Jonathan Haze: perturbat
* Dick Miller: perturbat

## Producció

Rodada en a penes 3 setmanes amb un pressupost de 300.000 dòlars, la pel·lícula aborda el tema poc corrent de «l'ultravisió». Aquí, no com a superheroi (és lluny de l'univers de Superman que posseeix un do similar) però un doctor que descobreix el món que l'envolta sota un nou dia i tindrà molt mala adaptació a aquest profund canvi.

## El final de la pel·lícula

La conclusió és decididament lovecraftiana; l'obra de Lovecraft havia inspirat d'altra banda el realitzador Roger Corman el mateix any en una altra pel·lícula seva, El palau encantat.

## Referències

* ↑ esadir.cat. . esadir.cat.
* ↑ « X: The Man with the X-Ray Eyes». The New York Times.
# Abacènon

Abacènon (llatí: Abacaenum; grec antic: Ἀβάκαινον) va ser una ciutat de Sicília prop de la costa nord, entre Tíndaris i Miles.
Era una ciutat dels sículs però amb forta influència grega, tot i que els grecs no hi van establir cap colònia. Tíndaris es va separar d'ella l'any 396 aC, quan Dionís el Vell va fundar aquesta nova ciutat, segons diu Diodor de Sicília. El 393 aC, els grecs hi van derrotar els cartaginesos en la batalla d'Abacènon, part de la Tercera Guerra de Sicília. Tal com en parla Diodor de Sicília havia de ser una ciutat important en temps de Dionís el Vell, Agàtocles de Siracusa i Hieró II. Va desaparèixer de la història en temps de Hieró, si bé segurament va seguir existint, ja que Claudi Ptolemeu en fa esment. Segurament va entrar en decadència per la importància que va agafar la veïna ciutat de Tíndaris.
Avui és la moderna Tripi i en queden algunes restes antigues.

## Referències

* ↑ Gomá Juncosa, E. «Batalla d'Abakainon», 26-09-2019. [Consulta: 27 abril 2020].
* ↑ Smith, William (ed.). «Abacaneum». Dictionary of Greek and Roman Geography (1854). [Consulta: 8 desembre 2022].
# Ust-Bolxeretsk

Ust-Bolxeretsk (en rus: Усть-Большерецк) és un poble del krai de Kamtxatka, a Rússia, que el 2021 tenia 1.463 habitants. És la seu administrativa del districte homònim.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Rodolf I de Borgonya

Rodolf I de Borgonya (nascut vers 859, mort el 25 d'octubre de 911) fou duc de Borgonya Transjurana (Alta Borgonya) del 876 al 888, i després rei, des de la seva elecció el 888 fins a la mort el 911.
Rodolf pertanyia a l'Antiga Casa de Welf i era fill de Conrad II de Borgonya, comte d'Auxerre del que va heretar el ducat de Borgonya Transjurana i el territori de l'abadia de Saint-Maurice d'Agaune, esdevenint el personatge més influent de l'alta Borgonya al dominar Valais, Franc Comtat Suïssa occidental) i el comtat de Savoia.
Després que Carles el Gras fou deposat i mort, els nobles i els principals membres del clergat de l'alta Borgonya es van reunir a Saint-Maurice (Valais) i van elegir a Rodolf com a rei. A la primavera del 888 fou consagrat a Toul, pel seu bisbe Arnald, com a rei de Borgonya i de Lotaríngia. Aprofitant la suposada legitimitat de l'elecció va afermar els seus drets sobre tota la Lotaríngia, apoderant-se de bona part de les modernes Alsàcia i Lorena. Aquesta reclamació fou contestada per Arnulf de Caríntia, rei de Germània, que va forçar ràpidament a Rodolf a abandonar aquestos territoris i tota reclamació sobre Lotaríngia a canvi de ser reconegut com a rei de Borgonya. Tot i el principi d'acord les hostilitats entre Rodolf i Arnulf van continuar intermitentment fins al 894.
Rodolf va tenir millors relacions amb altres veïns. Sa germana Adelaida es va casar amb Ricard el Justicier, duc de Borgonya. Va morir el 911 i el va succeir el seu fill Rodolf II.
Es va casar abans de 885 amb Wil·la de Provença, filla de Bosó de Provença. Els seus fills foren:
* Rodolf II (mort el 937), que el va succeir.
* Lluís (mort després de 937), comte de Thurgau
* Wil·la de Borgonya (mort pels volts del 936), que es va casar amb Bosó d'Arle (885 - 936), comte de Vaison, fill de Teobald d'Arle i de Berta (filla de Lotari II).
* Gualdrada (Waldrada) que es va casar amb Bonifaci († després de 953), fill del comte Hucbald de Bolonya, duc de Spoleto

## Notes

* ↑ Rodolphe I a Fondation pour la généalogie médiévale
* ↑ Bonifazio a Medieval Lands

## Referències

* Pierre Riché, Les Carolingiens: une famille qui fit l'Europe (Paris, 1983. ISBN 2-01-27-8851-3)
* Timothy Reuter, Germany in the early Middle Ages (1991, Longman. ISBN 0-582-49034-0)
# Bisco Hatori

Bisco Hatori (葉鳥ビスコ, Hatori Bisuko) nascuda el 30 d'agost de 1975 és una artista de manga japonesa. És coneguda pel seu treball amb Ouran High School Host Club.

## Biografia

El seu nom, Bisco Hatori, és un pseudònim. Ha treballat en revistes com LaLa. El seu treball de debut fou amb A Romance of One Moment a la revista LaLa DX i la seva primera sèrie manga fou Millenium Snow; no obstant Ouran High School Host Club és el seu major èxit.

## Treballs

* A Romance of One Moment
* Millennium Snow - 2 volums, parada
* Ouran High School Host Club - 17 volums
* Romantic Egoist

## Referències

* Profil de l'editorial Viz sobre Bisco Hatori (anglès)

## Enllaços externs

* Entrevista d'Hakusensha amb Bisco Hatori Arxivat 2009-03-18 a Wayback Machine. (japonès)
# Binibèquer Vell

Binibèquer Vell (incorrectament anomenat Binibeca Vell) és un complex turístic ubicat a la costa meridional de l'illa de Menorca (Balears), que pertany al terme municipal de Sant Lluís. Es va edificar entre el 1964 i el 1968. Es troba a 5 km del centre del municipi, i a 8 km de Maó, capital insular. Es situa entre el Cap d'en Font a l'oest, i la platja de Binibeca a l'est.
Es tracta d'un nucli concebut pels arquitectes Antoni Sintes Mercadal i Francesc Joan Barba Corsini i pretén emular l'estil d'edificació propi de les cases de pescadors tradicionals. Aquest fet li ha valgut certa popularitat com a punt de visita turística, fins a esdevenir un dels indrets més fotografiats de l'illa.
La seva arquitectura el diferencia d'altres complexos turístics coetanis com Empuriabrava a la Costa Brava o La Mota Granda a Occitània. Al voltant del nucli s'ha desenvolupat una urbanització de cases unifamiliars i comerços, la qual cosa l'ha convertit en una destinació molt popular entre el turisme d'estiu.

## Vegeu també

* Poblat de pescadors de Binibèquer

## Referències

* ↑ «Platges i cales». [Consulta: 18 agost 2021].
* ↑ Faura, Jordi Monner. Minorca Pocket (en italià). EDT srl, 2022-08-12. ISBN 978-88-592-6774-4.
* ↑ Ramis, Sergi. Islas Baleares: Mallorca, Menorca, ibiza y Formentera (en castellà). Ecos, 2014-12-27, p. 10. ISBN 978-84-15563-75-4.
* ↑ «Cuando Binibèquer se llamaba Binibeca» (en castellà), 02-08-2011. Arxivat de l'original el 2021-08-18. [Consulta: 18 agost 2021].
# Binicanella

Binicanella o Santa Maria de Binicanella fou un monestir benedictí fundat prop de la possessió de Son Sard a Son Servera, Mallorca per Benet Colombàs i Llull el 1967. El febrer del 1974 fou traslladat al seu emplaçament actual al municipi de Bunyola i hi durà fins al 1984, quan s'hagué de tancar per manca de vocacions. D'ençà, depèn de la Fundació Esplai de les Illes que l'usa com a casa de colònies.

## Referències

* 1 2 3 Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 78. ISBN 84-8661702-2.
* ↑ Dolç i Dolç, Miquel (coord.). Gran Enciclopèdia de Mallorca. Volum 2. Palma: Promomallorca, p. 135. ISBN 84-8661702-2.
* ↑ «Binicanella». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Lliteras Lliteras, Llorenç. «BINI-CANELLA» (PDF) (en castellà). Revista Bellpuig p. 6, 01-01-1968. [Consulta: 28 abril 2017].
* Gili, Antoni. «Binicanella» (PDF) (en castellà). Revista Bellpuig p. 7, 01-03-1968. [Consulta: 28 abril 2017].
# Bombardeig de Barcelona (1938)

«Bombardeig de Barcelona» té aquests significats:

## Història

* Bombardeig de Barcelona (gener de 1938), del dia 30 de gener
* Bombardeig de Barcelona (març de 1938), dels dies 16, 17 i 18 de març
# Bombícids

Els bombícids (Bombycidae) són una família de lepidòpters glossats del clade Ditrysia. Inclou el cuc de seda (Bombyx mori) que es cria des de fa mil·lennis per obtenir la seda.

## Característiques

Tenen el cos (tòrax i abdomen) engruixat i pelut; el cap sol ser de mida reduïda. Tenen l'espiritrompa atrofiada. Els mascles normalment són més petits que les femelles, i posseeixen antenes pectinades amb aspecte plomós.

## Història natural

Les espècies que componen aquesta família són en general d'hàbits nocturns. Les larves teixeixen capolls amb seda de diferents qualitats.
Bombyx mori (el cuc de la seda) és l'espècie més coneguda de la família i l'única present a Europa. El seu origen és asiàtic (Xina), d'on va ser importada per a la seva cria en la indústria de la sericultura. L'espècie originària que ha donat lloc a Bombyx mori després de la seva cria durant mil·lennis és Bombyx mandarina.
* Apatelodes torrefacta
* Bombyx huttoni
* Ernolatia moorei
* Gunda javanica
* Mustilia dierli
* Penicillifera apicalis
* Prothysana felderi

## Gèneres

* Agriochlora Warren, 1901
* Andraca Walker, 1865
* Anthocroca Butler, 1878
* Anticla Walker, 1855
* Apatelodes Packard,1864
* Aristhala Moore, 1878
* Arotros Schaus, 1892
* Astasia Harris, 1841
* Aza Walker, 1865
* Bivinculata Dierl, 1978
* Bombix Mabille, 1884
* Bombycites Latreille, 1817
* Bombyx Linnaeus, 1758
* Carnotena Walker, 1865
* Ceratophora Guenée, 1858
* Chazena Walker, 1869
* Cheneya Schaus, 1929
* Clenera West, 1932
* Clenora Swinhoe, 1899
* Colabata Walker, 1856
* Colla Walker, 1865
* Compsa Walker, 1862
* Dalailama Staudinger, 1896
* Deilelamia Pagenstecker, 1909
* Diversosexus Bethune-Baker, 1904
* Dorisia Möschler, 1883
* Drepatelodes Draudt, 1929
* Ectrocta Hampson, 1893
* Elachyophtalma Felder, 1861
* Ephoria Herrich-Schäffer, 1855
* Epia Hübner, 1820
* Ernolatia Walker, 1862
* Euphranor Oberthür, 1880
* Falcatelodes Draudt, 1929
* Gnathocinara Dierl, 1978
* Gunda Walker, 1862
* Hanisa Moore, 1879
* Hygrochroa Hübner, 1823
* Laganda Walker, 1865
* Mesotages Felder, 1874
* Microplastis Felder, 1874
* Minyas Savigny, 1816
* Moeschleria Saalmüller, 1890
* Mustilia Walker, 1865
* Mustilizans Yang, 1995
* Naprepa Walker, 1855
* Norasuma Moore, 1872
* Oberthueria Staudinger, 1892
* Ocinara Walker, 1856
* Olceclostera Butler, 1878
* Orgyopsis Felder, 1874
* Penicillifera Dierl, 1978
* Phiditia Möschler, 1883
* Prismosticta Butler, 1880
* Prothysana Walker, 1855
* Pseudandraca Miyata, 1970
* Pseudoeupterote Shiraki, 1911
* Quentalia Schaus, 1929
* Rolepa Walker, 1855
* Rondotia Moore, 1885
* Sorocaba Moore, 1882
* Spanochroa Felder, 1874
* Tamphana Schaus, 1892
* Tarchon Druce, 1887
* Tepilia Walker, 1855
* Thelosia Schaus, 1896
* Theophila Moore, 1862
* Theophoba Mell, 1958
* Thyrioclostera Draudt, 1929
* Trilocha Moore, 1860
* Triuncina Dierl, 1978
* Vinculinula Dierl, 1978
* Zanola Walker, 1855
* Zolessia Biezanko & Monne, 1968

## Referències

* ↑ «Butterflies and Moths of the World» (en anglès). Natural History Museum. [Consulta: 9 abril 2013].
# Bory

Bory és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1135. El poble pertanyia a la família noble Bory de Bori és Borfői, d'on li dona el nom.

## Referències

* ↑ «Bory de Bori és Borfői család». Arcanum. [Consulta: 11 setembre 2019].
# Brachypterygius

Brachypterygius és un gènere d'ictiosaure que va viure al Juràssic superior. Les seves restes fòssils s'han trobat a Anglaterra i Rússia. És un membre de la família dels oftalmosàurids i està estretament emparentat amb Platypterygius i Caypullisaurus.

## Referències

* ↑ Efimov VM. 1998. An Ichthyosaur, Otschevia pseudoscythica gen. et sp. nov. from the Upper Jurassic Strata of the Ulyanovsk Region (Volga Region). Paleontologicheskii Zhurnal 32 (2): 187-191.
* ↑ Maisch MW, Matzke AT. 2000. The Ichthyosauria. Stuttgarter Beiträge zur Naturkunde Serie B (Geologie und Paläontologie) 298: 1-159
* ↑ Fernández M. 2007. Redescription and phylogenetic position of Caypullisaurus (Ichthyosauria: Ophthalmosauridae). Journal of Paleontology 81 (2): 368-375.
# Bruci

«Bruci» té aquests significats:
* Poble bruci, antic poble del sud d'Itàlia, vegeu brucis
* Llenguatge bruci, llengua del brucis
* Biografies de romans amb el cognom Bruci (Brutti, Bruttius, Brutius), no confondre amb els cognoms de la mateixa branca com són Brut (Brutus), i Brucià (Bruttianus, Brutianus)
** Bruci (historiador), historiador i cronògraf grec
** Bruci Sura, llegat romà
** Gai Bruci Present, cònsol romà (diversos anys)
** Luci Bruci Quinti Crispí, cònsol romà el 224 i el 238.
# CASA–CE

Convergència Ampla de Salvació d'Angola - Coalició Electoral (portuguès: Convergência Ampla de Salvação de Angola – Coligação Eleitoral, CASA–CE) és una aliança política d'Angola. Es va presentar per primer cop a les eleccions legislatives d'Angola de 2012, en les que va obtenir aproximadament el 6,00% dels vots i vuit escons a l'Assemblea Nacional d'Angola. El seu cap de llista era Abel Chivukuvuku, que va quedar en tercer lloc en les eleccions a president d'Angola.

## Història

L'afebliment d'UNITA després de la derrota a les eleccions legislatives d'Angola de 2008 va crear un clima d'insatisfacció dins del partit, causat principalment pel lideratge d'Isaías Samakuva (més en sintonia amb esls ideals de dreta).
Els corrents de centre, agrupats sota la figura d'Abel Chivukuvuku, anhelaven més espai i una direcció ideològica més pragmàtica en el partit. No obstant això, l'ala de Samakuva es va resistir aquestes intencions.
El març de 2012 alguns líders prominents abandonaren UNITA, inclòs Chivukuvuku, que va fundar una nova coalició electoral, CASA (Convergência Ampla de Salvação de Angola), que s'enfrontaria tant a UNITA i FNLA, com al MPLA. La coalició CASA-CE aplegaria els partits Partido de Aliança Livre de Maioria Angolana (PALMA), Partido de Apoio para Democracia e Desenvolvimento de Angola – Aliança Patriótica (PADDA-AP), Partido Pacífico Angolano (PPA) i Partido Nacional de Salvação de Angola (PNSA).
En maig de 2013 la coalició va realitzar el seu primer congrés, on s'esperava que CASA-CE es transformés en un partit polític, però això no va esdevenir. El mateix congrés va definir CASA-CE com de centre-esquerra, amb una ideologia federalista i socialdemòcrata. Segons el comunicat oficial de la coalició a la premsa, CASA-CE té els següents valors: "Unitat en la Diversitat, la Pau, la Reconciliació Nacional, l'Estabilitat, la Solidaritat, la Democràcia, i el Desenvolupament Econòmic Sostingut, Humà i Equilibrat." De cara a les eleccions legislatives d'Angola de 2017 CASA-CE ha aconseguit l'adhesió del "Bloc Democràtic" de Justino Pinto de Andrade, però patí algunes defeccions de càrrecs importants de la coalició.

## Referències

* ↑ JUSTINO, Jofre. A actual UNITA traiu o espírito de Muangai. Maputo, 2006
* ↑ Daniel Metcalfe (2013) Blue Dahlia, Black Gold: A Journey Into Angola, Random House, p312
* ↑ Angola African Elections Database
* ↑ CASA-CE afirma-se de centro-esquerda - O País Online
* ↑ Angola: Bloco Democrático junta-se à CASA-CE, esquerda.net, 30 d'abril de 2017
* ↑ Membros fundadores abandonam a CASA-CE Arxivat 2017-05-24 a Wayback Machine., jornaldeangola.sapo.ao, 3 de febrer de 2017